pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สธ. แนะฉลองปีใหม่ด้วยเมนูสะอาด ปรุงสุก ไม่กินอาหารสุก ๆ ดิบ ๆ
วันอาทิตย์ที่ 30 ธันวาคม 2561
สธ. แนะฉลองปีใหม่ด้วยเมนูสะอาด ปรุงสุก ไม่กินอาหารสุก ๆ ดิบ ๆ
กระทรวงสาธารณสุข แนะประชาชนฉลองปีใหม่ 2562 ด้วยอาหารที่ปรุงสุกถูกหลักอนามัย หลีกเลี่ยงอาหารสุกๆดิบๆ โดยเฉพาะปิ้ง-ย่าง อาจป่วยด้วยโรคอุจจาระร่วงอาหารเป็นพิษ
กระทรวงสาธารณสุข แนะประชาชนฉลองปีใหม่ 2562 ด้วยอาหารที่ปรุงสุกถูกหลักอนามัย หลีกเลี่ยงอาหารสุกๆดิบๆ โดยเฉพาะปิ้ง-ย่าง อาจป่วยด้วยโรคอุจจาระร่วงอาหารเป็นพิษ
นายแพทย์ศุภกิจ ศิริลักษณ์ รองปลัดกระทรวงสาธารณสุข กล่าวว่า ในการเลือกอาหารฉลองกับครอบครัว เพื่อนฝูงในช่วงวันหยุดเทศกาลส่งท้ายปีเก่า 2561 ต้อนรับปีใหม่2562ซึ่งจะมีทั้งซื้อวัตถุดิบไปปรุงเองสั่งจากร้านอาหารหรือไปรับประทานอาหารนอกบ้านขอแนะนําให้เลือกกินอาหารที่สะอาด หลีกเลี่ยงอาหารรสเผ็ดจัด เค็มจัด หรือเปรี้ยวจัด อาหารที่มีไขมันสูง และอาหารสุกๆ ดิบๆ โดยเฉพาะอาหารปิ้ง-ย่าง ที่มีวัตถุดิบเป็นเนื้อสัตว์และอาหารทะเลที่ปรุงแบบกึ่งสุกกึ่งดิบ ทําให้เสี่ยงต่อการเป็นโรคอุจจาระร่วงหรืออาหารเป็นพิษ ควรทําให้สุกก่อนรับประทาน ยึดหลัก“กินร้อนช้อนกลางและล้างมือบ่อย ๆ” อาหารต้องปรุงไม่เกิน4ชั่วโมงก่อนรับประทานหากกินอาหารประเภทปิ้งย่างเช่นหมูกระทะกุ้งกระทะขอให้ปิ้งให้สุกก่อน
ทั้งนี้ 10 เมนูยอดฮิตที่เป็นสาเหตุโรคอุจจาระร่วง ได้แก่ 1.ลาบก้อยดิบ เช่นลาบหมู ก้อยปลาดิบ2.ยํากุ้งเต้น 3.ยําหอยแครง 4.ข้าวผัดโรยเนื้อปูโดยเฉพาะกรณีที่ทําปริมาณมาก 5.อาหารหรือขนมที่ราดกะทิสด6.ขนมจีน7.ข้าวมันไก่8.ส้มตํา9.สลัดผักและ10.น้ําแข็งสําหรับผู้ที่เดินทางท่องเที่ยวขอให้เลือกร้านที่มีป้ายอาหารสะอาดรสชาติอร่อยรับรองโดยกรมอนามัย กระทรวงสาธารณสุขและควรนํายาแก้ท้องเสียเช่นยาธาตุน้ําขาวยาธาตุน้ําแดงผงน้ําตาลเกลือแร่ยาลดกรดติดตัวไปด้วยเพื่อบรรเทาอาการท้องเสียที่อาจเกิดขึ้นได้
นายแพทย์ศุภกิจกล่าวต่อว่า โรคอาหารเป็นพิษมักพบหลังจากที่กินอาหารที่มีเชื้อโรคปนเปื้อนไปแล้วภายใน 2-4 ชั่วโมง โดยจะมีอาการคลื่นไส้ อาเจียน ถ่ายอุจจาระเป็นน้ํา ปวดมวนท้องรุนแรง เป็นไข้ และปวดศีรษะร่วมด้วย บางครั้งมีอาการถ่ายอุจจาระปนเลือด หรือเป็นมูกคล้ายเป็นบิด การดูแลเมื่อมีอาการอุจจาระร่วงให้ดื่มสารละลายเกลือแร่ (โออาร์เอส)ผสมน้ําสะอาดบ่อย ๆ เพื่อป้องกันการขาดน้ําและเกลือแร่ หากอาการไม่ดีขึ้น โดยเฉพาะในกลุ่มของเด็กและผู้สูงอายุอาจมีอาการรุนแรงต้องรีบไปพบแพทย์ที่สถานบริการสาธารณสุขหรือโรงพยาบาลใกล้บ้านทันที
ทั้งนี้ ข้อมูลจากสํานักระบาดวิทยา กรมควบคุมโรค รายงานตั้งแต่วันที่ 1 มกราคม 2561 – 24 ธันวาคม 2561 พบผู้ป่วยโรคท้องร่วงทั่วประเทศ จํานวน 1,168,941 ราย คิดเป็นอัตราป่วย 1786.64 ต่อแสนประชากร เสียชีวิต 8 ราย คิดเป็นอัตราตาย 0.01 ต่อแสนประชากร กลุ่มอายุที่พบมากที่สุดคือ มากกว่า 65 ปี ร้อยละ 12.39 อายุ 15-24 ปี ร้อยละ 12.25 และกลุ่มอายุ 25-34 ปี ร้อยละ 11.52
รัฐบาลไทย-ข่าวทำเนียบรัฐบาล-รมว.พม. รับเรื่อง อุกฤษณ์ ครูช่วยสอนบุรีรัมย์ แต่งกายตามเพศสภาพ ยืนยันให้ความเท่าเทียมทุกฝ่ายเพื่อเป็นบรรทัดฐานสังคม
วันพุธที่ 24 กรกฎาคม 2562
รมว.พม. รับเรื่อง อุกฤษณ์ ครูช่วยสอนบุรีรัมย์ แต่งกายตามเพศสภาพ ยืนยันให้ความเท่าเทียมทุกฝ่ายเพื่อเป็นบรรทัดฐานสังคม
รมว.พม. รับเรื่อง อุกฤษณ์ ครูช่วยสอนบุรีรัมย์ แต่งกายตามเพศสภาพ ยืนยันให้ความเท่าเทียมทุกฝ่ายเพื่อเป็นบรรทัดฐานสังคม
วันที่ 23 ก.ค. 62 เวลา 16.00 น. นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ (รมว.พม.) เปิดเผยว่า จากกรณีที่ "อุกฤษฏ์ จัดสนาม" ครูผู้ช่วยโรงเรียนแห่งหนึ่งในจังหวัดบุรีรัมย์ถูกประเมินผลการปฏิบัติราชการต่ํามากและอาจถูกให้ออกจากราชการเนื่องจากยืนยันที่จะแต่งกายตามเพศสภาพ (นายอุกฤษฏ์ จัดสนาม มีเพศกําเนิดเป็นชาย มีเพศสภาพเป็นหญิง) นั้น ได้ขอข้อมูลเรื่องนี้จากกรมกิจการสตรีและสถาบันครอบครัว (สค.) กระทรวงพัฒนาสังคมและความมั่นคงของมนุษย์ (พม.) แล้ว ซึ่งมีภารกิจรับผิดชอบและดําเนินงานตามพระราชบัญญัติความเท่าเทียมระหว่างเพศ พ.ศ. 2558 ซึ่งเป็นกฎหมายที่ให้การคุ้มครองทั้ง เพศหญิง เพศชาย และบุคคลที่มีเพศสภาพไม่ตรงกับเพศกําเนิด
นายจุติ กล่าวว่า ในเรื่องนี้ นายอุกฤษฏ์ จัดสนาม ได้ประสานขอความช่วยเหลือและคําแนะนําจากกรมกิจการสตรีและสถาบันครอบครัว (สค.) ในฐานะฝ่ายเลขานุการคณะกรรมการวินิจฉัยการเลือกปฏิบัติโดยไม่เป็นธรรมระหว่างเพศ (วลพ.) มาอย่างต่อเนื่องตั้งแต่ปลายเดือนพฤษภาคม 2562 จนกระทั่งนายอุกฤษฏ์ จัดสนาม ตัดสินใจเข้ามายื่นคําร้อง เมื่อวันที่ 15 กรกฏาคม 2562 ณ กองส่งเสริมความเสมอภาคระหว่างเพศ กรมกิจการสตรีและสถาบันครอบครัว (สค.) อาคารมหานครยิบซั่ม ชั้น 23 เรียบร้อยแล้ว ซึ่งฝ่ายเลขานุการฯ จะเสนอเรื่องดังกล่าวต่อคณะกรรมการ วลพ. เพื่อพิจารณาโดยด่วน ในการประชุมคณะกรรรมการ ฯ ครั้งต่อไป ซึ่งกําหนดจัดขึ้นในวันที่ 31 กรกฎาคม 2562 นี้
นายจุติ ยืนยันว่า เรื่องนี้จะทําอย่างจริงจังให้ความเป็นธรรมทุกฝ่าย ไม่ใช่แค่สร้างภาพ แต่ต้องเป็นบรรทัดฐานกับสังคมไทยได้ทุกกรณี ที่จะไม่เกิดความขัดแย้งกันอีก
รัฐบาลไทย-ข่าวทำเนียบรัฐบาล-กระทรวงมหาดไทยบูรณาการความร่วมมือหน่วยงานที่เกี่ยวข้องขับเคลื่อน "ตลาดประชารัฐ" ช่วยเหลือผู้ไม่มีพื้นที่ค้าขาย
วันอังคารที่ 24 ตุลาคม 2560
กระทรวงมหาดไทยบูรณาการความร่วมมือหน่วยงานที่เกี่ยวข้องขับเคลื่อน "ตลาดประชารัฐ" ช่วยเหลือผู้ไม่มีพื้นที่ค้าขาย
กระทรวงมหาดไทยบูรณาการความร่วมมือหน่วยงานที่เกี่ยวข้องขับเคลื่อน "ตลาดประชารัฐ" ช่วยเหลือผู้ไม่มีพื้นที่ค้าขาย
วันนี้ (21 ต.ค.) ที่กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย ในฐานะโฆษกกระทรวงมหาดไทยเปิดเผยว่า สืบเนื่องจากมติคณะรัฐมนตรี เมื่อวันที่ 17 ตุลาคม 2560 เห็นชอบในหลักการให้ดําเนิน “โครงการตลาดประชารัฐ” โดยการบูรณาการความร่วมมือระหว่างกระทรวงมหาดไทย และหน่วยงานภาครัฐและภาคเอกชนในรูปแบบประชารัฐ โดยดําเนินการส่งเสริมพื้นที่ตลาดใหม่ และขยายพื้นที่ตลาดเดิม เพื่อให้เกษตรกร ผู้มีรายได้น้อย ผู้ประกอบการที่ได้รับความเดือดร้อนจากการไม่มีสถานที่ค้าขาย ให้มีพื้นที่ค้าขาย อันจะนํามาซึ่งการกระจายรายได้สู่เศรษฐกิจฐานราก ซึ่งมีตลาดตามโครงการตลาดประชารัฐรวม 9 ประเภทประกอบด้วยตลาดประชารัฐ Green Marketดําเนินการโดย องค์การตลาด กระทรวงมหาดไทยตลาดประชารัฐคนไทยยิ้มได้ดําเนินการโดย กรมการพัฒนาชุมชนตลาดประชารัฐท้องถิ่นสุขใจดําเนินการโดย กรมส่งเสริมการปกครองท้องถิ่นตลาดประชารัฐ กทม. คืนความสุขดําเนินการโดย กรุงเทพมหานครตลาดประชารัฐของดีจังหวัดดําเนินการโดย จังหวัดและบริษัท ประชารัฐรักสามัคคี  (วิสาหกิจเพื่อสังคม) จํากัดตลาดประชารัฐ Modern Tradeดําเนินการโดย กระทรวงพาณิชย์ บริษัท ประชารัฐรักสามัคคี (ประเทศไทย) จํากัด และตลาดประชารัฐของดีวิถีชุมชน ธ.ก.ส.ดําเนินการโดย ธนาคารเพื่อการเกษตรและสหกรณ์การเกษตร (ธ.ก.ส.)ตลาดประชารัฐต้องชมดําเนินการโดย กระทรวงพาณิชย์ และตลาดประชารัฐ ตลาดวัฒนธรรม ถนนสายวัฒนธรรมดําเนินการโดย กระทรวงวัฒนธรรมรวม 6,447 แห่งทั่วประเทศ
ซึ่งเมื่อวันที่ 20 ต.ค.ที่ผ่านมา กระทรวงมหาดไทยได้ประชุมหารือการดําเนินโครงการตลาดประชารัฐร่วมกับทุกหน่วยงานที่เกี่ยวข้องซึ่งที่ประชุมได้มีมติร่วมกันกําหนดยุทธศาสตร์ในการขับเคลื่อนโครงการตลาดประชารัฐ ทั้งด้านกลยุทธ์การบริหารจัดการโครงการฯ โดยให้มีคณะกรรมการเพื่อขับเคลื่อนการดําเนินงานโครงการตลาดประชารัฐทั้งในส่วนกลางและส่วนภูมิภาค รวมถึงด้านการประชาสัมพันธ์เชิงรุก และการกําหนดกรอบระยะเวลาการดําเนินการด้วยแผนที่นําทาง (Roadmap) ร่วมกัน โดยทุกหน่วยงายยืนยันถึงความพร้อมในการร่วมผนึกกําลังเพื่อพัฒนาตลาดประชารัฐเพื่อสร้างโอกาส สร้างอาชีพ และสร้างรายได้ให้แก่พี่น้องประชาชนทั้งในกรุงเทพมหานคร ปริมณฑล และต่างจังหวัด
ทั้งนี้ ทุกหน่วยงานและจังหวัดจะได้เชิญชวนผู้ประสงค์พื้นที่ค้าขายลงทะเบียนเพื่อสมัครเข้าร่วมโครงการตั้งแต่วันที่ 1 – 30 พฤศจิกายน 2560ต่อไป.
ครั้งที่ 154/2560
รัฐบาลไทย-ข่าวทำเนียบรัฐบาล-นายกรัฐมนตรีให้กำลังใจนางสาว มารีญา พูลเลิศลาภ ตัวแทนประเทศไทยในการประกวดนางงามจักรวาล ระบุเป็นตัวแทนคนไทยได้ร่วมแสดงวัฒนธรรม และการแต่งกายแบบไทยให้ทั่วโลกเห็น
วันอังคารที่ 28 พฤศจิกายน 2560
นายกรัฐมนตรีให้กําลังใจนางสาว มารีญา พูลเลิศลาภ ตัวแทนประเทศไทยในการประกวดนางงามจักรวาล ระบุเป็นตัวแทนคนไทยได้ร่วมแสดงวัฒนธรรม และการแต่งกายแบบไทยให้ทั่วโลกเห็น
นายกรัฐมนตรีให้กําลังใจนางสาว มารีญา พูลเลิศลาภ ตัวแทนประเทศไทยในการประกวดนางงามจักรวาล ระบุเป็นตัวแทนคนไทยได้ร่วมแสดงวัฒนธรรม และการแต่งกายแบบไทยให้ทั่วโลกเห็น
วันนี้ (28 พฤศจิกายน 2560) เวลา 08.00 น. ณ อาคารวิศวกรรมศาสตร์ มหาวิทยาลัยเทคโนโลยีศรีวิชัย อําเภอเมือง จังหวัดสงขลา ก่อนการประชุมคณะรัฐมนตรีอย่างเป็นทางการนอกสถานที่ ครั้งที่ 3/2560 พลเอก ประยุทธ์ จันทร์โอชา นายกรัฐมนตรีกล่าวให้กําลังใจ นางสาว มารีญา พูลเลิศลาภ ตัวแทนประเทศไทยในการประกวดนางงามจักรวาล ซึ่งเข้ารอบ 5 คนสุดท้ายว่า รู้สึกดีใจ เพราะแสดงให้เห็นว่าคนไทยนั้นไม่น้อยหน้าไปกว่าใคร ถึงแม้จะได้เข้าเพียงรอบ 5 คนสุดท้าย ก็ขอแสดงความยินดี ไม่ว่าจะได้ที่เท่าไหร่ก็ยินดีเสมอ ถือเป็นในฐานะคนไทยที่ได้ร่วมแสดงวัฒนธรรม ความงดงามและการแต่งกายในแบบของเรา เพราะผู้ประกวดทุกคนต่างหวังว่าจะได้รับรางวัล แต่ก็ถือว่าทําหน้าที่ได้ดีที่สุดแล้ว
------------------------------------------
รัฐบาลไทย-ข่าวทำเนียบรัฐบาล-พาณิชย์ปล่อยขบวนรถบรรทุกสิ่งของช่วยเหลือผู้ประสบภัยน้ำท่วม
วันพฤหัสบดีที่ 10 สิงหาคม 2560
พาณิชย์ปล่อยขบวนรถบรรทุกสิ่งของช่วยเหลือผู้ประสบภัยน้ําท่วม
นางอภิรดี ตันตราภรณ์ รัฐมนตรีว่าการกระทรวงพาณิชย์ เปิดเผยว่า จากสถานการณ์น้ําท่วมในภาคเหนือตอนล่างและภาคตะวันออกเฉียงเหนือ ส่งผลให้เกิดความเสียหายและความเดือดร้อนแก่ประชาชนเป็นอย่างมาก
กระทรวงพาณิชย์จึงได้ดําเนินการช่วยเหลือประชาชนมาอย่างต่อเนื่อง อาทิ ได้มอบหมายให้กรมการค้าภายในประสานห้างค้าปลีกค้าส่งสมัยใหม่ ร้านสะดวกซื้อ ในพื้นที่เขตเทศบาลจังหวัดสกลนครเร่งเปิดจําหน่ายสินค้า และกําหนดมาตรการรองรับภายหลังน้ําลด ประสานผู้ผลิต ผู้จําหน่าย และผู้ประกอบการค้าปลีกค้าส่ง รายใหญ่ให้จัดส่งสินค้าอุปโภคบริโภคที่จําเป็นให้มีการกระจายสินค้าอย่างทั่วถึงและเพียงพอต่อความต้องการ รวมทั้งได้ขอความร่วมมือ ห้างค้าปลีกค้าส่งรายใหญ่ จัดกิจกรรมลดราคาสินค้าธงฟ้าที่เป็นสินค้าอุปโภคบริโภคที่จําเป็นต่อการครองชีพ และผลิตภัณฑ์ชําระล้าง ราคาถูกกว่าท้องตลาด 20-40% และกระทรวงพาณิชย์จะจัดงานธงฟ้าราคาประหยัด นําสินค้าอุปโภคบริโภค ที่จําเป็นต่อการครองชีพ จําหน่ายในพื้นที่ที่ประสบภัย จํานวน 5 อําเภอ จํานวน 10 แห่ง เพื่อช่วยลดค่าครองชีพประชาชนที่ประสบอุทกภัยอีกด้วย
นอกจากนี้ กระทรวงพาณิชย์ ได้ดําเนินการรวบรวมเงินและสิ่งของบริจาคในนามกระทรวงพาณิชย์พร้อมได้นําไปมอบสมทบให้กับท่านนายกรัฐมนตรี เมื่อวันที่ 4 สิงหาคม 2560 ที่ผ่านมา จํานวนทั้งสิ้น 5,797,541 บาท และในวันนี้ (9 สิงหาคม 2560) ได้จัดพิธีปล่อยขบวนรถบรรทุกสิ่งของช่วยเหลือผู้ประสบภัยน้ําท่วม ณ บริเวณด้านหน้ากระทรวงพาณิชย์ โดยมอบหมายให้กรมการค้าภายในจัดหาและรับบริจาคสิ่งของเพื่อนําไปให้การช่วยเหลือผู้ประสบภัยน้ําท่วม ในเบื้องต้นจํานวน 5 จังหวัด ได้แก่ จังหวัดสกลนคร ร้อยเอ็ด มหาสารคาม กาฬสินธุ์ และนครพนม และจะทยอยให้การช่วยเหลือเพิ่มเติมไปยังจังหวัดที่ได้รับผลกระทบในจังหวัดอื่นๆ อีกต่อไป
รัฐมนตรีว่าการกระทรวงพาณิชย์กล่าวเพิ่มเติมว่า กล่าวเพิ่มเติมว่า การให้ความช่วยเหลือครั้งนี้ เชื่อมั่นว่าจะก่อประโยชน์ต่อประชาชนที่ได้รับความเดือดร้อนและมีขวัญกําลังใจ ที่เข้มแข็งเพื่อชีวิตความเป็นอยู่ที่ดี กลับคืนสู่สภาพปกติโดยเร็วต่อไป ทั้งนี้ ยังได้เน้นย้ําให้ พาณิชย์จังหวัดทุกจังหวัดในพื้นที่ประสบภัยน้ําท่วมตรวจสอบสถานการณ์ปริมาณและราคาสินค้าอย่างใกล้ชิดอีกด้วย
รัฐบาลไทย-ข่าวทำเนียบรัฐบาล-สธ.ร่วมกับท้องถิ่นเร่งฟื้นฟูอนามัยสิ่งแวดล้อม พื้นที่ได้รับผลกระทบจากพายุปาบึก
วันพุธที่ 9 มกราคม 2562
สธ.ร่วมกับท้องถิ่นเร่งฟื้นฟูอนามัยสิ่งแวดล้อม พื้นที่ได้รับผลกระทบจากพายุปาบึก
กระทรวงสาธารณสุข ร่วมกับองค์กรปกครองส่วนท้องถิ่น ร่วมฟื้นฟูอนามัยสิ่งแวดล้อมในพื้นที่ได้รับผลกระทบจากพายุปาบึก โดยเฉพาะการป้องกันโรค แหล่งน้ํากิน น้ําใช้ ปรับปรุงสถานบริการ
กระทรวงสาธารณสุข ร่วมกับองค์กรปกครองส่วนท้องถิ่น ร่วมฟื้นฟูอนามัยสิ่งแวดล้อมในพื้นที่ได้รับผลกระทบจากพายุปาบึก โดยเฉพาะการป้องกันโรค แหล่งน้ํากิน น้ําใช้ ปรับปรุงสถานบริการ
นายแพทย์สุขุม กาญจนพิมาย ปลัดกระทรวงสาธารณสุข ให้สัมภาษณ์ว่า กระทรวงสาธารณสุข ร่วมกับองค์กรปกครองส่วนท้องถิ่น ร่วมฟื้นฟูอนามัยสิ่งแวดล้อมในจังหวัดที่ได้รับผลกระทบจากพายุปาบึกทั้งหมด 23 จังหวัด ขณะนี้ยังเหลือพื้นที่ประสบภัย 2 จังหวัดคือ จังหวัดนครศรีธรรมราช และสุราษฎร์ธานี ส่วนจังหวัดตรังยังคงเฝ้าระวังน้ําท่วมจากน้ําไหลหลากและมีแผนรองรับสําหรับสถานบริการในพื้นที่เสี่ยงแล้ว นอกจากนี้ กระทรวงสาธารณสุขได้จัดแผนฟื้นฟูพื้นที่หลังน้ําลด 5 ด้าน ได้แก่ 1.การรักษาพยาบาล โดยฟื้นฟูสถานพยาบาลที่ได้รับผลกระทบทั้งหมด 93 แห่ง ได้ส่งเจ้าหน้าที่กรมสนับสนุนบริการสุขภาพเข้าไปสํารวจ กู้ และซ่อมแซม ส่วนใหญ่ได้รับความเสียหายจากแรงลม เช่น หลังคาปริแตก และต้นไม้ล้มทับ ซึ่งสถานบริการที่ได้รับผลกระทบยังสามารถเปิดให้บริการได้ตามปกติ 2.การฟื้นฟูสุขภาพจิตผู้ประสบภัย 3.ควบคุมมาตรฐานความปลอดภัยอาหารและน้ําดื่ม 4.เฝ้าระวังป้องกันโรคติดต่อหลังน้ําลด ที่สําคัญเช่น โรคอุจจาระร่วง โรคฉี่หนู ไข้เลือดออก โรคตาแดง และ5.ฟื้นฟูด้านอนามัยสิ่งแวดล้อม ความสะอาดบ้านเรือน บ่อน้ํากินน้ําใช้ กําจัดขยะสิ่งปฏิกูล
นายแพทย์สุขุมกล่าวต่อว่า หลังน้ําลดอาจทําให้สิ่งสกปรก/เชื้อโรคแพร่กระจาย โดยเฉพาะแหล่งน้ําสําหรับการอุปโภคบริโภคปนเปื้อน การทําความสะอาดบ้าน ให้ระวังสัตว์มีพิษและของมีคม ไฟฟ้าดูด ไฟฟ้าช็อต ขยะภายในบ้านควรใส่ถุงดําแยกไว้ สําหรับห้องน้ําห้องส้วม ใช้อีเอ็มชนิดน้ําหรือชนิดผงละลายน้ําราดลงในโถส้วม เพื่อให้จุลินทรีย์ไปย่อยสลายสิ่งสกปรก ไม่ควรใช้น้ํายาล้างห้องน้ําหรือน้ํายาดับกลิ่นราดลงในโถส้วม หากเจ็บป่วยฉุกเฉิน โทร 1669 ตลอด 24 ชั่วโมง
นายแพทย์สุขุมกล่าวต่อว่า ที่ผ่านมากระทรวงสาธารณสุขได้จัดหน่วยแพทย์เคลื่อนที่ ชุดปฏิบัติการแพทย์สนามฉุกเฉินในภาวะภัยพิบัติ หรือทีมเมิร์ท (MERT : Medical Emergency Response Team) ทีมมินิ-เมิร์ท (mini- MERT) ทีมฟื้นฟูเยียวยาทางสุขภาพจิต (MCATT) จํานวน 36 ทีม พร้อมสนับสนุนยา เวชภัณฑ์ เพื่อช่วยเหลือประชาชนที่ได้รับผลกระทบจากพายุปาบึก ที่ผ่านมาจนถึงปัจจุบันมีการจัดส่งยาชุดช่วยเหลือผู้ประสบภัย 49,800 ชุด ยาทาน้ํากัดเท้า 15,800 หลอด เสื้อชูชีพ 880 ตัว รองเท้าบู๊ท 120 คู่ เจลล้างมือ 2,000 หลอด หน้ากากอนามัย 12,000 ชิ้น คลอรีนชนิดเม็ด 80 กระป๋องและรถสื่อสารสั่งการเคลื่อนที่เฉพาะกิจ 2 คัน โรคที่พบมากที่สุดคือ ปวดศีรษะ อ่อนเพลีย น้ํากัดเท้า โรคระบบทางเดินอาหาร ตาแดง โดยประชาชนในพื้นที่บางแห่งยังมีภาวะตื่นตระหนกและนอนไม่หลับ
****************************** 9 มกราคม 2562
รัฐบาลไทย-ข่าวทำเนียบรัฐบาล-พม. กำชับ จนท. เร่งช่วยเหลือเด็กชายวัย 3 ขวบ ที่ถูกทำร้ายร่างกายอาการสาหัส ที่ จ.อุดรธานี
วันจันทร์ที่ 27 กุมภาพันธ์ 2560
พม. กําชับ จนท. เร่งช่วยเหลือเด็กชายวัย 3 ขวบ ที่ถูกทําร้ายร่างกายอาการสาหัส ที่ จ.อุดรธานี
พม. กําชับ จนท. เร่งช่วยเหลือเด็กชายวัย 3 ขวบ ที่ถูกทําร้ายร่างกายอาการสาหัส ที่ จ.อุดรธานี พร้อมชื่นชมเด็กหญิงวัย 7 ขวบ ใช้เวลาหลังเลิกเรียนและวันหยุด ช่วยแม่ทํางานเก็บกวาดขยะ ที่ย่านสะพานศรีเอี่ยม กรุงเทพฯ
วันนี้ (27 ก.พ. 60) เวลา 08.30 น. ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นางธนาภรณ์ พรมสุวรรณ หัวหน้าผู้ตรวจราชการกระทรวงกระทรวงการพัฒนาสังคมและความมั่นคงของมนุษย์ เป็นประธานการประชุมศูนย์ปฏิบัติการกระทรวงการพัฒนาสังคมและความมั่นคงของมนุษย์ (ศปก.พม.) ครั้งที่ 580/2557-2560 เพื่อรับทราบปัญหาทางสังคมต่างๆ ที่เกิดขึ้นในแต่ละวัน และร่วมหาแนวทางการแก้ไขปัญหาและการป้องกันปัญหาดังกล่าว โดยมีผู้บริหารและผู้แทนจากหน่วยงานในกระทรวงฯ เข้าร่วมประชุม
นางธนาภรณ์ กล่าวว่า จากกรณีเด็กชายวัย 3 ขวบ ถูกทําร้ายร่างกาย อาการสาหัส มีอาการเลือดออกในช่องท้อง และหูทั้ง 2 ข้าง ตามลําตัวมีรอยฟกช้ํา ศีรษะบวม แขนขวาคดงอผิดรูป ยังไม่รู้สึกตัว อาศัยอยู่กับผู้เป็นแม่ และพ่อเลี้ยง แต่ด้านแม่ของเด็กชายให้การว่า เด็กชายไม่ได้ถูกสามีใหม่ทําร้าย โดยอ้างว่าเด็กเกิดอาการป่วยชักตัวเกร็ง แต่เจ้าหน้าที่ตํารวจไม่ปักใจเชื่อ ในคําให้การ ที่อําเภอเมือง จังหวัดอุดรธานี นั้น ตนได้กําชับให้กรมกิจการเด็กและเยาวชน (ดย.) กรมกิจการสตรีและสถาบันครอบครัว (สค.) พัฒนาสังคมและความมั่นคงของมนุษย์จังหวัดอุดรธานี (พมจ.อุดรธานี) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ เร่งลงพื้นที่เยี่ยมเด็กชายดังกล่าว เพื่อตรวจสอบข้อเท็จจริงและให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ รวมทั้งประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการรักษาพยาบาลเด็กชายดังกล่าวอย่างต่อเนื่อง และเยียวยาฟื้นฟูสภาพจิตใจเพื่อให้เด็กสามารถกลับไปใช้ชีวิตประจําวันในสังคม ได้อย่างปกติ อีกทั้ง ทางทีม พม. ในพื้นที่จะติดตามการให้ความช่วยเหลือเป็นระยะอย่างต่อเนื่องต่อไป
นางธนาภรณ์ กล่าวเพิ่มเติมว่า สําหรับกรณีข่าวสังคมออนไลน์มีการแชร์เรื่องราวน่าประทับใจ เป็นภาพของเด็กหญิง วัย 7 ขวบรายหนึ่ง ที่อาศัยช่วงเวลาในวันหยุดและหลังเลิกเรียนทุกวัน เดินถือถุงขยะ ช่วยผู้เป็นแม่ที่เป็นเจ้าหน้าที่เก็บกวาดถนนของ กทม. สร้างความประทับใจแก่ผู้พบเห็นเป็นอย่างมาก ที่ย่านสะพานศรีเอี่ยม กรุงเทพฯ นั้น ตนขอชื่นชมเด็กหญิงคนดังกล่าว ที่มีความกตัญญู ขยันหมั่นเพียร ในการช่วยแบ่งเบาภาระของผู้เป็นแม่ นับว่าเป็นแบบอย่างที่ดีของเด็กและเยาวชนในสังคมปัจจุบัน ทั้งนี้ ตนได้กําชับให้กรมกิจการเด็กและเยาวชน (ดย.) และหน่วยงานที่เกี่ยวข้องในพื้นที่สังกัดกระทรวงการพัฒนาสังคมฯ ลงพื้นที่เยี่ยมครอบครัว เพื่อตรวจสอบข้อเท็จจริง และให้การช่วยเหลือในเบื้องต้นตามภารกิจด้านเด็กของกระทรวงการพัฒนาสังคมฯ พร้อมมอบสิ่งของเครื่องใช้ที่จําเป็น และอุปกรณ์การเรียน รวมทั้ง ประสานความร่วมมือกับหน่วยงานที่เกี่ยวข้องในพื้นที่ช่วยเหลือดูแลในเรื่องการศึกษาเล่าเรียนของเด็กในระยะยาวต่อไป
รัฐบาลไทย-ข่าวทำเนียบรัฐบาล- การตรวจหาเชื้อไวรัสโควิด-19 ในห้องแล็บมีกี่วิธี ??
วันเสาร์ที่ 21 มีนาคม 2563
การตรวจหาเชื้อไวรัสโควิด-19 ในห้องแล็บมีกี่วิธี ??
ตรวจหาเชื้อไวรัสฯ มีกี่วิธีหรือ?
Q: การตรวจหาเชื้อไวรัสโควิด-19 ในห้องแล็บมีกี่วิธี ??
A: มีอยู่ 2 วิธี คือ
1. การตรวจหาเชื้อในทางเดินหายใจ (Real-time RT PCR)ซึ่งจะเก็บตัวอย่างส่งตรวจจากการป้ายเยื่อบุในคอ หรือป้ายเนื้อเยื่อหลังโพรงจมูก การตรวจวิธีนี้ต้องระวังการปนเปื้อนในสิ่งแวดล้อม จึงต้องทําในห้องแล็บที่ได้รับมาตรฐาน ใช้เวลาตรวจเฉพาะในห้องแล็บ 2.5-3 ชั่วโมง ต้นทุนเฉพาะในห้องแล็บอยู่ที่ครั้งละ 2,500 บาท
2. การตรวจจากการเจาะเลือด(Rapid test)แต่โควิด-19 เลือดไม่ใช่เป็นจุดที่มีเชื้อเป็นหลัก เพราะฉะนั้นการตรวจเลือดกรณีโรคนี้ไม่ได้เป็นการหาเชื้อ แต่เป็นการหาภูมิคุ้มกัน ซึ่งจะต้องตรวจเมื่อมีภูมิคุ้มกันเกิดขึ้นแล้ว ใช้เวลาตรวจ 15-30 นาที ปัจจุบันเป็นการนําเข้าชุดตรวจราคาอยู่ที่ 500 บาท แต่กําลังพัฒนาชุดตรวจให้อยู่ในราคาชุดละ 200 บาท
รัฐบาลไทย-ข่าวทำเนียบรัฐบาล-ครม.อนุมัติแต่งตั้งผู้บริหารระดับสูง ศธ. 4 ราย
วันอังคารที่ 14 กุมภาพันธ์ 2560
ครม.อนุมัติแต่งตั้งผู้บริหารระดับสูง ศธ. 4 ราย
ผลการประชุมคณะรัฐมนตรี เมื่อวันอังคารที่ 14 กุมภาพันธ์ 2560 ในส่วนที่เกี่ยวข้องกับกระทรวงศึกษาธิการ คือ มีมติอนุมัติตามที่กระทรวงศึกษาธิการเสนอแต่งตั้งข้าราชการพลเรือนสามัญ สังกัดกระทรวงศึกษาธิการ ให้ดํารงตําแหน่งประเภทบริหารระดับสูง
จํานวน4ราย ดังนี้
1. นายสุรพงษ์ จําจดเลขาธิการสํานักงานส่งเสริมการศึกษานอกระบบและการศึกษาตามอัธยาศัยดํารงตําแหน่งผู้ตรวจราชการกระทรวงศึกษาธิการ
2. นายกฤตชัย อรุณรัตน์เลขาธิการคณะกรรมการส่งเสริมการศึกษาเอกชนดํารงตําแหน่งเลขาธิการสํานักงานส่งเสริมการศึกษานอกระบบและการศึกษาตามอัธยาศัย
3. นายพะโยม ชิณวงศ์รองเลขาธิการคณะกรรมการการศึกษาขั้นพื้นฐาน ดํารงตําแหน่งเลขาธิการคณะกรรมการส่งเสริมการศึกษาเอกชน
4. นางสุจิตรา พัฒนะภูมิผู้ตรวจราชการกระทรวงศึกษาธิการดํารงตําแหน่งรองเลขาธิการคณะกรรมการการศึกษาขั้นพื้นฐาน
ทั้งนี้ ตั้งแต่วันที่ทรงพระกรุณาโปรดเกล้าโปรดกระหม่อมแต่งตั้งเป็นต้นไปเพื่อสับเปลี่ยนหมุนเวียน และรองนายกรัฐมนตรี (พล.อ.อ.ประจิน จั่นตอง) กํากับการบริหารราชการกระทรวงศึกษาธิการ ได้ให้ความเห็นชอบด้วยแล้ว
รัฐบาลไทย-ข่าวทำเนียบรัฐบาล-รัฐบาลเร่งยกระดับบริการภาครัฐ ตาม พ.ร.บ.อำนวยความสะดวก
วันศุกร์ที่ 10 พฤศจิกายน 2560
รัฐบาลเร่งยกระดับบริการภาครัฐ ตาม พ.ร.บ.อํานวยความสะดวก
เพื่ออํานวยความสะดวกให้แก่ประชาชนให้ได้มากที่สุด ในการรับบริการจากภาครัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบแผนยกระดับการบริการภาครัฐตาม พ.ร.บ.การอํานวยความสะดวกในการพิจารณาอนุญาตของทางราชการ พ.ศ. 2558 ระยะที่ 2 ซึ่งประกอบด้วย 5 แผนงาน ได้แก่ 1.ปรับปรุงคู่มือประชาชนให้มีข้อมูลครบถ้วน อ่านง่าย โดยมีเป้าหมายลดขั้นตอนและระยะเวลาการให้บริการลงร้อยละ 30 – 50 2.ทําแบบฟอร์มเอกสารราชการ 2 ภาษา ไทย-อังกฤษ สําหรับ 365 หน่วยงาน 3.พัฒนาระบบติดตามการให้บริการ เช่น ระบบรายงานเหตุแห่งความล่าช้าแก่ผู้รับบริการ ระบบแจ้งเตือนเมื่อใกล้ครบกําหนดเวลา เป็นต้น 4.ระบบจองคิวออนไลน์ จองคิวล่วงหน้าและแจ้งเตือนผ่านโทรศัพท์มือถือได้ และ 5.ยกเลิกกฎระเบียบที่ไม่จําเป็นหรือเป็นช่องว่างให้เกิดการทุจริตคอร์รัปชัน เพื่อเพิ่มความโปร่งใสและประสิทธิภาพในระบบราชการ
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ เชื่อมั่นฟื้นฟูการบินไทย จะสามารถกลับมาแข่งขันได้ และเป็นสายการบินที่คนไทยภูมิใจ
วันอังคารที่ 19 พฤษภาคม 2563
นายกฯ เชื่อมั่นฟื้นฟูการบินไทย จะสามารถกลับมาแข่งขันได้ และเป็นสายการบินที่คนไทยภูมิใจ
นายกฯ เชื่อมั่นฟื้นฟูการบินไทย จะสามารถกลับมาแข่งขันได้ และเป็นสายการบินที่คนไทยภูมิใจ
วันนี้ (19 พ.ค. 63) เวลา 12.00 น. ณ ห้องสีฟ้า ตึกสันติไมตรี (หลังนอก) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แถลงหลังการประชุมคณะรัฐมนตรี โดยที่ประชุมมีมติเห็นชอบให้บริษัท การบินไทย จํากัด (มหาชน) เข้าสู่กระบวนการฟื้นฟู สรุปสาระสําคัญ ดังนี้
นายกรัฐมนตรีเผยถึงบริษัท การบินไทย จํากัด (มหาชน) ที่ประสบปัญหาหนี้สินจํานวนมากเป็นระยะเวลานานว่า รัฐบาลได้รับข้อเสนอทางเลือกในการเยียวยาฟื้นฟู 3 แนวทาง ได้แก่ การจัดหางบประมาณให้แก่บริษัท การบินไทย จํากัด (มหาชน) เพื่อดําเนินการต่อไป การให้บริษัท การบินไทย จํากัด (มหาชน) เข้าสู่กระบวนการล้มละลาย และการให้บริษัท การบินไทย จํากัด (มหาชน) เข้าสู่กระบวนการฟื้นฟู โดยอยู่ภายใต้การกํากับดูแลของศาล สําหรับแผนการฟื้นฟูที่ผ่านมาไม่สามารถทําได้อย่างไม่เต็มที่ เพราะต้องอิงกับข้อกฎหมายหลายฉบับ เช่น พ.ร.บ. คุ้มครองแรงงานและ พ.ร.บ. การพัฒนาการกํากับดูแลและบริหารรัฐวิสาหกิจ จึงจําเป็นพิจารณามาตรการที่เหมาะสม
นายกรัฐมนตรีเผยที่ประชุมคณะรัฐมนตรี รวมทั้งในการประชุมคณะกรรมการนโยบายรัฐวิสาหกิจ (คนร.) ได้พิจารณาอย่างรัดกุมและมีมติเห็นชอบให้บริษัท การบินไทย จํากัด (มหาชน) เข้าสู่กระบวนการฟื้นฟูโดยอยู่ภายใต้การกํากับดูแลของศาล ซึ่งยังมีการดําเนินการอีกหลายขั้นตอน โดยมุ่งแก้ไขปัญหาภายในองค์กร อย่างไรก็ตาม นายกรัฐมนตรีกล่าวว่าการตัดสินใจให้ บริษัท การบินไทย จํากัด (มหาชน) เข้าสู่กระบวนการฟื้นฟู เพราะคํานึงถึงพนักงาน/ลูกจ้าง กว่า 20,000 ราย และไม่อยากให้การบินไทยมีสถานะล้มละลาย
ทั้งนี้ การให้บริษัท การบินไทย จํากัด (มหาชน) เข้าสู่กระบวนการฟื้นฟูภายใต้คําสั่งของศาล โดยศาลจะพิจารณาแต่งตั้งมืออาชีพ ผู้เชี่ยวชาญเฉพาะทางเพื่อบริหารจัดการฟื้นฟูบริษัท การบินไทย จํากัด (มหาชน) โดยจะมอบหมายให้กระทรวงคมนาคมและหน่วยงานที่เกี่ยวข้องชี้แจงรายละเอียดกระบวนการฟื้นฟูบริษัท การบินไทย จํากัด (มหาชน) ต่อไป
ในช่วงท้ายนายกรัฐมนตรีกล่าวภาพรวมการบินไทยว่า เป็นองค์กรที่มีความสามารถในการแข่งขัน เคยสร้างรายได้ให้แก่ประเทศ เสมือนเป็นทูตวัฒนธรรมที่ร่วมประชาสัมพันธ์ประเทศไทยมากว่า 60 ปี ผ่านการทุ่มเทการทํางานของบุคลากรจํานวนมาก ทั้งพนักงานต้อนรับบนเครื่องบิน นักบิน วิศวกร พนักงานภาคพื้น รวมทั้งพนักงานในส่วนอื่น ๆ ของบริษัท การบินไทย จํากัด (มหาชน) หวังว่า หลังจากนี้บริษัท การบินไทย จํากัด (มหาชน) จะสามารถกลับมาดําเนินกิจการในฐานะสายการบินแห่งชาติที่ทุกคนภาคภูมิใจ
....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่หลักเกณฑ์การจัดซื้อจัดจ้างเพื่อการวิจัยและพัฒนา ของสถาบันอุดมศึกษา หรือการจ้างที่ปรึกษา
วันอังคารที่ 29 มกราคม 2562
ราชกิจจานุเบกษา เผยแพร่หลักเกณฑ์การจัดซื้อจัดจ้างเพื่อการวิจัยและพัฒนา ของสถาบันอุดมศึกษา หรือการจ้างที่ปรึกษา
ราชกิจจานุเบกษา เมื่อวันที่ ๒๘ มกราคม ๒๕๖๒ เผยแพร่ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ เรื่อง หลักเกณฑ์การจัดซื้อจัดจ้างเพื่อการวิจัยและพัฒนา
ราชกิจจานุเบกษา เมื่อวันที่ ๒๘ มกราคม ๒๕๖๒ เผยแพร่ประกาศคณะกรรมการนโยบายการจัดซื้อจัดจ้างและการบริหารพัสดุภาครัฐ เรื่อง หลักเกณฑ์การจัดซื้อจัดจ้างเพื่อการวิจัยและพัฒนา เพื่อการให้บริการทางวิชาการของสถาบันอุดมศึกษา หรือการจ้างที่ปรึกษา ที่ไม่สามารถดําเนินการตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. ๒๕๖๐ โดยประกาศรายชื่อหน่วยงานของรัฐและการจัดซื้อจัดจ้างประเภทงานที่ไม่สามารถดําเนินการตามพระราชบัญญัติดังกล่าวจํานวน ๒ หน่วยงาน คือ กองทุนบําเหน็จบํานาญข้าราชการ ประเภทงาน ได้แก่ การจ้างที่ปรึกษา และสํานักงานบริหารหนี้สาธารณะ ประเภทงาน ได้แก่ การจ้างที่ปรึกษา
ดาวน์โหลด..ราชกิจจานุเบกษาฉบับนี้
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-ศธ.จัดพิธีทำบุญตักบาตรถวายพระราชกุศลฯ วันคล้ายวันเฉลิมพระชนมพรรษา  วันชาติ และวันพ่อแห่งชาติ
วันพุธที่ 6 ธันวาคม 2560
ศธ.จัดพิธีทําบุญตักบาตรถวายพระราชกุศลฯ วันคล้ายวันเฉลิมพระชนมพรรษา  วันชาติ และวันพ่อแห่งชาติ
กระทรวงศึกษาธิการ จัดพิธีทําบุญตักบาตรถวายพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560
กระทรวงศึกษาธิการ จัดพิธีทําบุญตักบาตรถวายพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันคล้ายวันเฉลิมพระชนมพรรษา วันชาติ และวันพ่อแห่งชาติ วันที่ 5 ธันวาคม 2560
กิจกรรมประกอบด้วยการถวายภัตตาหารเช้าแด่พระสงฆ์ พิธีสวดพระพุทธมนต์ พร้อมทั้งตักบาตรอาหารแห้ง โดยมีนพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วย พล.อ.สุรเชษฐ์ ชัยวงศ์ และ ศ.คลินิก นพ.อุดม คชินทร รัฐมนตรีช่วยว่าการกระทรวงศึกษาธิการ, ผู้บริหารองค์กรหลักของกระทรวงศึกษาธิการ ตลอดจนผู้บริหารระดับสูง ข้าราชการ เจ้าหน้าที่ และบุคลากรทางการศึกษา เข้าร่วมพิธี
โดยกิจกรรมเริ่มตั้งแต่ เวลา 06.30 น.เป็นพิธีถวายภัตตาหารเช้าแด่พระสงฆ์ จํานวน 91 รูป ณ ศูนย์อาหารกระทรวงศึกษาธิการ ชั้น 2 อาคารรัชมังคลาภิเษก
เวลา 07.30 น.: นพ.ธีระเกียรติ เจริญเศรษฐศิลป์ รมว.ศึกษาธิการ เป็นประธานในพิธีสวดพระพุทธมนต์พระสงฆ์ 10 รูป เพื่อถวายเป็นพระราชกุศลพระบาทสมเด็จพระปรมินทรมหาภูมิพลอดุลยเดช บรมนาถบพิตร เนื่องในโอกาสวันคล้ายวันเฉลิมพระชนมพรรษา ที่หอประชุมคุรุสภา
ทั้งนี้ เมื่อ รมว.ศึกษาธิการ เดินทางมาถึงหอประชุมคุรุสภาได้สักการะพระบรมราชานุสาวรีย์ รัชกาลที่ 6 จากนั้นได้เดินทางเข้าสู่ภายในหอประชุมฯ เพื่อทําพิธีจุดเทียนนมัสการบูชาพระรัตนตรัย จุดรูปเทียนเครื่องทองน้อยถวายราชสักการะหน้าพระบรมฉายาลักษณ์พระบาทสมเด็จพระปรมินทรมหาภูมิพลอดุลยเดช บรมนาถบพิตร พระสงฆ์ให้ศีล รัฐมนตรีว่าการกระทรวงศึกษาธิการ ถวายจตุปัจจัยไทยธรรม แด่พระสงฆ์ 10 รูป และกรวดน้ํา รับพร
เวลา 8.00 น. :นพ.ธีระเกียรติ เจริญเศรษฐศิลป์ รมว.ศึกษาธิการ นําคณะผู้บริหารของกระทรวงศึกษาธิการ ผู้บริหารระดับสูง ข้าราชการ เจ้าหน้าที่ และบุคลากรทางการศึกษา ตักบาตรอาหารแห้งแด่พระสงฆ์ จํานวน 91 รูป ณ บริเวณด้านนอกหอประชุมคุรุสภา
อิชยา กัปปา, นวรัตน์ รามสูต:สรุป
กิตติกร แซ่หมู่:ถ่ายภาพ
รายงานโดย: MOE Digital Teamสป.-สร.